Hotels.com appen kan nu åbne døren på hotelværelset

Har du prøvet at miste nøglen til dit hotelværelse ved du, hvor irriterende det er – oftest kræver det et besøg i receptionen og eventuelt en medarbejder der skal med til værelset og lukke dig ind. En ny funktion i Hotels.com appen gør, at det forhåbentlig snart er et problem der hører til i fortiden. Du får nemlig nøglen til værelset digitalt direkte i appen.

Samarbejde med Zaplox

Hotels.com tilbyder tjenestens deltagende hoteller at være med i systemet hvor firmaet Zaplox står for den tekniske del. Det fungerer simpelthen ved, at gæsten booker værelse i Hotels.com appen (der skal forudbetales for at systemet virker). Dernæst får vedkommende på ankomstdagen en notifikation om, at det er muligt at tjekke ind og en elektronisk nøgle så man kan åbne og lukke døren til værelset.

Cabinn er først

I Danmark er det “discount” hotelkæden Cabinn, der i første omgang tilbyder systemet på tre hoteller – det første er Cabinn Metro i København. Over den næste tid vil konceptet blive rullet ud til andre hoteller også.

Hotels.com appen kan nu åbne døren på hotelværelset